Document ID: 31992R1319

KOMISSION ASETUS (ETY) N:o 1319/92,
annettu 22 päivänä toukokuuta 1992,
Bosnian ja Hertsegovinan, Kroatian ja Slovenian tasavalloista sekä Jugoslavian Makedonian ja Montenegron tasavalloista peräisin olevien tuoreiden hapankirsikoiden tuonnin valvontajärjestelmän käyttöön ottamisesta
EUROOPAN YHTEISÖJEN KOMISSION, joka
ottaa huomioon Euroopan talousyhteisön perustamissopimuksen,
ottaa huomioon Kroatian ja Slovenian tasavalloista sekä Jugoslavian Bosnian ja Hertsegovinan, Makedonian ja Montenegron tasavalloista peräisin olevien tuotteiden yhteisöön tuontiin sovellettavasta järjestelmästä 3 päivänä helmikuuta 1992 annetun neuvoston asetuksen (ETY) N:o 545/92(1) ja erityisesti sen 10 artiklan,
sekä katsoo, että
asetuksessa (ETY) N:o 545/92 säädetään tullimyönnytysten tekemisestä edellä mainituista tasavalloista peräisin oleville tuoreille hapankirsikoille vuosittaisen 3000 tonnin rajoissa; tariffi- ja tilastonimikkeistöstä sekä yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(2), sellaisena kuin se on viimeksi muutettuna asetuksella (ETY) N:o 1039/92(3), mukaisesti jäähdytetyt kirsikat luokitellaan samaan tullinimikkeeseen kuin tuoreet kirsikat,
näiden säännösten asianmukaisen soveltamisen varmistamiseksi on syytä saattaa Bosnian ja Hertsegovinan, Kroatian ja Slovenian tasavalloista sekä Jugoslavian Makedonian ja Montenegron tasavalloista peräisin olevien tuoreiden hapankirsikoiden tuonti tuontitodistusjärjestelmään kuuluvaksi; olisi laadittava yksityiskohtaiset erityissäännöt tästä järjestelmästä,
maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhtenäisistä yksityiskohtaisista säännöistä 16 päivänä marraskuuta 1988 annettu komission asetus (ETY) N:o 3719/88(4), sellaisena kuin se on viimeksi muutettuna asetuksella (ETY) N:o 2050/91(5), olisi kumottava, jottei asetuksessa (ETY) N:o 545/92 vahvistettu määrä ylity,
tuontitodistukset annetaan yksityiskohtaisimman CN-koodin perusteella; yhdistetyssä nimikkeistössä on kaksi hapankirsikoiden tuontikaudelle perustuvaa koodia; siksi on aiheellista säätää tuontitodistuksien antamisesta molempien CN-koodien osalta; toisaalta todistuksen voimassaoloajassa otetaan huomioon tuotteen siirtymisajat yhteisöön, ja
kyseisen järjestelmän asianmukaisen toiminnan varmistamiseksi on aiheellista säätää jäsenvaltioiden viikottaisista ilmoituksista todistusten koskemista käyttämättömistä tai osittain käytetyistä määristä,
ON ANTANUT TÄMÄN ASETUKSEN:
1 artikla
1. CN-koodeihin ex 0809 20 10 ja ex 0809 20 90 kuuluvien, Bosnian ja Hertsegovinan, Kroatian ja Slovenian tasavalloista sekä Jugoslavian Makedonian ja Montenegron tasavalloista peräisin olevien tuoreiden hapankirsikoiden tuonti yhteisöön edellyttää jäsenvaltion kullekin asianomaiselle hakemuksesta myöntämän tuontitodistuksen esittämistä riippumatta hakijan sijoittautumisesta yhteisössä.
2. Tuontitodistuksen myöntäminen edellyttää vakuutta, jolla taataan, että tuonti tapahtuu todistuksen voimassaoloaikana.
2 artikla
1. Asetuksen (ETY) N:o 3719/88 säännöksiä sovelletaan 1 artiklassa mainituista tasavalloista peräisin olevien tuoreiden hapankirsikoiden tuontitodistuksiin, jollei tämän asetuksen erityissäännöksistä muuta johdu.
Kyseisen asetuksen 8 artiklan 4 kohdasta poiketen säännöksiä, jotka koskevat sallittuja määrällisiä poikkeamia, ei sovelleta.
2. Todistushakemuksen ja tuontitodistuksen ruutuun 16 on merkittävä CN-koodit ex 0809 20 10 ja ex 0809 20 90.
3. Vakuuden määräksi vahvistetaan 0,60 ecua 100 kilogramman nettopainoa kohti.
4. Tuontitodistukset ovat voimassa kahdeksan päivän ajan niiden tosiasiallisesta antamispäivästä.
Lukuun ottamatta ylivoimaista estettä vakuus pidätetään kokonaan tai osittain, jos toimia ei suoriteta tai ne suoritetaan vain osittain tässä määräajassa.
3 artikla
1. Todistushakemuksen ja varsinaisen tuontitodistuksen ruutuun 8 on merkittävä tuotteen alkuperämaaksi kukin kyseisistä alkuperätasavalloista. Tuontitodistus on voimassa ainoastaan näin merkityistä tasavalloista peräisin olevien tuotteiden osalta.
2. Tuontitodistukset annetaan viidentenä työpäivänä hakemuksen jättämispäivän jälkeen, jos toimenpiteitä ei toteuteta tämän määräajan aikana.
4 artikla
Jäsenvaltioiden on ilmoitettava komissiolle:
1) haetuissa tuontitodistuksissa määrätyt hapankirsikoiden määrät.
Ilmoitus on ajoitettava seuraavasti:
- joka keskiviikko maanantaisin ja tiistaisin jätettyjen hakemusten osalta,
- joka perjantai keskiviikkoisin ja torstaisin jätettyjen hakemusten osalta,
- joka maanantai edellisen viikon perjantaina jätettyjen hakemusten osalta;
2) tuontitodistuksissa määrätyt käyttämättömät tai osittain käytetyt määrät, jotka vastaavat todistusten kääntöpuolelle merkittyjen määrien ja niiden antamisessa ilmoitettujen määrien erotusta.
Ilmoitus on laadittava viikoittain keskiviikkoisin edelliseltä viikolta saatujen tietojen osalta;
3) jos yhtään tuontitodistushakemusta ei ole jätetty 1 kohdassa mainitun kauden aikana tai jos 2 kohdassa tarkoitettuja käyttämättömiä määriä ei ole, jäsenvaltion on ilmoitettava tästä komissiolle tässä artiklassa mainittuina päivinä.
5 artikla
Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä toukokuuta 1992.

Labels: 3
17
18